
  บันทึกรายงานการประชุม
สภาเทศบาลตำบลหนองพ้อ สมัยสามัญ สมัยที่ 4 ประจำปี พ.ศ. 2567 (ครั้งที่ 1)
วันที่ 13  ธันวาคม  2567 เวลา 09.30 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายกมล   ฉิมรักษ์
	ประธานสภาเทศบาล
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3
	นายทวี  แสงปาน
	สมาชิกสภาเขต 1
	ทวี  แสงปาน
	

	4
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	5
	นายไพจิตร  ฉิมรักษ์
	สมาชิกสภาเขต 1
	ไพจิตร  ฉิมรักษ์
	

	6
	นายอุทัย  บุตรดาซุย
	สมาชิกสภาเขต 1
	อุทัย บุตรดาซุย
	

	7
	นายบุญเลิศ  สงคง
	สมาชิกสภาเขต 1
	บุญเลิศ  สงคง
	

	8
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	9
	นายวีรวัฒน์ คงพรม
	สมาชิกสภาเขต 2
	วีรวัฒน์ คงพรม
	



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	ร.ต.สมหมาย  หนูเมฆ
	สมาชิกสภาเขต 2
	-
	

	2
	นายวิเชียร  บัวเนียม
	สมาชิกสภาเขต 2
	-
	

	3
	นายปรีชา ชาญเมธี
	สมาชิกสภาเขต 2
	-
	



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายไตรศักดิ์  รักใหม่
	นายกเทศมนตรีฯ
	ไตรศักดิ์  รักใหม่
	

	2
	นายเจษฎา  เลาแก้วหนู
	รองนายกเทศมนตรีฯ
	เจษฎา  เลาแก้วหนู
	

	3
	นายสมศักดิ์  เกตุด้วง
	รองนายกเทศมนตรีฯ
	สมศักดิ์  เกตุด้วง
	

	4
	นางรุจิรา  กลับแป้น
	รองปลัดเทศบาล
	รุจิรา  กลับแป้น
	

	5
	นายจำนงค์  ยศชู
	หัวหน้าสำนักปลัดเทศบาล
	จำนงค์  ยศชู
	

	6
	นายณรงค์ชัย เบียดตะคุ
	ผู้อำนวยการกองช่าง
	ณรงค์ชัย เบียดตะคุ
	

	7
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	










เริ่มประชุม เวลา 09.30 น.
ประธานสภา	เรียนสมาชิกสภาเทศบาลตำบลหนองพ้อทุกท่าน วันนี้สมาชิกสภาเข้าประชุมครบองค์ประชุมแต่เนื่องจากในครั้งนี้ไม่มีเลขานุการสภาเทศบาลตำบลหนองพ้อ เนื่องจากนายกฤษกร บุษบงก์ ปลัดเทศบาล ได้เกษียณอายุราชการ จึงทำให้เลขานุการสภาว่างลงตามข้อ 19 วรรคสอง แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 3) พ.ศ.2565 ดังนั้นผมจึงขอให้ท่านสมาชิกสภาท้องถิ่นหรือพนักงานเทศบาลคนใดคนหนึ่งเป็นผู้ปฏิบัติหน้าที่เลขานุการเฉพาะในการประชุมในคราวนี้ โดยให้นำความในข้อ 13 มาบังคับใช้โดยอนุโลม กล่าวคือให้ท่านสมาชิกมีสิทธิเสนอชื่อสมาชิกสภาหรือพนักงานเทศบาลที่ตนเห็นสมควรให้ปฏิบัติหน้าที่เลขานุการสภาชั่วคราว โดยการเสนอต้องมีผู้รับรอง 2 คน ดังนั้น จึงขอให้ท่านสมาชิกเสนอชื่อ เชิญครับ
สมเกียรติ  เกื้อชู	เรียนท่านประธานสภาที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 ผมขอเสนอเลขานุการสภาชั่วคราว นายจำนงค์ ยศชู หัวหน้าสำนักปลัดเทศบาล เป็นเลขานุการสภาชั่วคราว ขอผู้รับรองด้วยครับ
ประธานสภา	ผู้รับรอง  จำนวน  2  ท่าน
	-นายอุทัย  บุตรดาซุย
	-นายไพจิตร  ฉิมรักษ์
ประธานสภา	มีสมาชิกท่านใดจะเสนอผู้อื่นอีกไหมครับ กรณีเสนอชื่อในตำแหน่งคนหนึ่งคนใด ถือว่าผู้นั้นได้รับการเลือกตามข้อ 14 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547และแก้ไขเพิ่มเติมถึง (ฉบับที่ 3) พ.ศ.2565 เชิญเลขานุการสภาชั่วคราวปฏิบัติหน้าที่ เชิญครับ
เลขานุการสภาชั่วคราว	เรียนประธานสภา สมาชิกสภา คณะผู้บริหาร กระผมนายจำนงค์ ยศชู หัวหน้าสำนักปลัด ครับ ต่อไปก็เมื่อที่ประชุมพร้อม ขอเรียนเชิญท่านประธานจุดธูปเทียนบูชาพระรัตนตรัย ขอเชิญครับ
เลขานุการสภาชั่วคราว	ครับต่อไปก็ขอเชิญท่านประธานสภาดำเนินการตามระเบียนวาระการประชุมครับ
ประธานสภา	ระเบียบวาระการประชุมสภาเทศบาลตำบลหนองพ้อ สมัยสามัญ สมัยที่ 4 ครั้งที่ 1/2567 วันที่ 13 ธันวาคม พ.ศ.2567 เวลา 09.30 น. ณ ห้องประชุมสภาเทศบาลตำบลหนองพ้อ 
ระเบียบวาระที่ 1			เรื่องที่ประธานแจ้งที่ประชุมทราบ
1.การประกาศใช้แผนดำเนินงานประจำปี 2568 ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 แก้ไขเพิ่มเติม ฉบับที่ 3 พ.ศ.2561 ประกอบกับหนังสือกระทรวงมหาดไทย ด่วนที่สุด ที่ มท 0810.3/7344 ลงวันที่ 11 สิงหาคม พ.ศ.2566 เรื่อง แนวทางการจัดทำแผนการดำเนินงานขององค์กรปกครองส่วนท้องถิ่น เมื่อองค์กรปกครองส่วนท้องถิ่น ประกาศใช้แผนการดำเนินงาน ประจำปีงบประมาณแล้ว ให้ปิดประกาศแผนการดำเนินงานภายใน 15 วัน นับแต่วันประกาศ เพื่อให้ประชาชนในท้องถิ่นทราบโดยทั่วกัน และต้องปิดประกาศไว้อย่างน้อย 30 วัน  พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจ ที่เกี่ยวข้องทราบด้วย รวมทั้งแจ้งคณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก กอง ส่วน ฝ่ายต่างๆ ของตนเองให้ทราบด้วย และลงเว็บไซต์ขององค์กรปกครองส่วนท้องถิ่น ตามหลักการบริหารกิจการบ้านเมืองที่ดี ในการนี้ นายกเทศมนตรีตำบลหนองพ้อ ได้ประกาศใช้แผนการดำเนินงานประจำปีงบประมาณ พ.ศ.2568 ซึ่งเทศบาลตำบลหนองพ้อได้ประกาศโดยเปิดเผยให้ประชาชนทราบแล้ว เทศบาลตำบลหนองพ้อ จึงส่งสำเนาประกาศใช้แผนการดำเนินงานประจำปีงบประมาณ พ.ศ.2568 รายละเอียดตามเอกสาร
2. เรื่องแผนพัฒนาท้องถิ่น พ.ศ.2566 - 2570 เปลี่ยนแปลงครั้งที่ 1/2567 สิ่งที่ส่งมาด้วย สำเนาแผนพัฒนาท้องถิ่น พ.ศ.2566 - 2570 เปลี่ยนแปลงครั้งที่ 1/2567 จำนวน 1 เล่ม ตามที่เทศบาลตำบลหนองพ้อ ได้จัดทำแผนพัฒนาท้องถิ่น พ.ศ.2566 - 2570 เปลี่ยนแปลงครั้งที่ 1/2567 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึงฉบับที่ 3 พ.ศ.2561 ข้อ 22/1 โดยได้รับความเห็นชอบจากคณะกรรมการพัฒนาเทศบาลตำบลหนองพ้อ ซึ่งผู้บริหารท้องถิ่นได้ประกาศใช้แล้ว นั้น เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง ฉบับที่ 3 พ.ศ.2561 ข้อ 24 ให้ผู้บริหารท้องถิ่นประกาศใช้แผนพัฒนาที่อนุมัติแล้ว และนำไปปฏิบัติ รวมทั้งแจ้งสภาท้องถิ่น คณะกรรมการบริหารจังหวัดแบบบูรณาการ อำเภอ หน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกันภายในสิบห้าวันนับตั้งแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน เทศบาลตำบลหนองพ้อ จึงส่งแผนพัฒนาท้องถิ่น พ.ศ.2566 - 2570 เปลี่ยนแปลงครั้งที่ 1/2567 รายละเอียดตามเอกสาร
3.เรื่องแนวทางในการจัดการเลือกตั้งสมาชิกสภาท้องถิ่นหรือผู้บริหารท้องถิ่นกรณีมีคำสั่งหรือวินิจฉัยให้สมาชิกภาพสิ้นสุดลงหรือพ้นจากตำแหน่ง รายละเอียดตามเอกสารที่แจกให้สมาชิกแล้วครับ
ที่ประชุม		รับทราบ
ระเบียบวาระที่ 2		เรื่องรับรองรายงานการประชุม
-การประชุมสภาเทศบาลสมัยวิสามัญ สมัยที่ 3 ครั้งที่ 1/2567 เมื่อวันที่ 27 กันยายน 2567
เลขานุการสภาชั่วคราว	เรียนประธานสภา สมาชิกผู้ทรงเกียรติ สำหรับระเบียบวาระที่ 2 เรื่องรับรองรายงานการประชุมครั้งที่ผ่านมา ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติมถึงฉบับที่ 3 พ.ศ.2565 ข้อ 33 กำหนดไว้ว่ารายงานการประชุมสภาท้องถิ่นต้องให้คณะกรรมการตรวจสอบรายงานการประชุมและให้ทำสำเนารายงานการประชุม ซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวันเพื่อให้สภาท้องถิ่นรับรองรายงานการประชุมนั้น วรรคสองการแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น วรรคสามรายงานการประชุมสภาท้องถิ่นทุกครั้ง อย่างน้อยจะต้องมีรายชื่อสมาชิกสภาท้องถิ่นที่มาประชุม ลาประชุม และขาดประชุม วรรคสี่ให้เลขานุการสภาท้องถิ่นปิดประกาศรายงานการประชุม ณ สำนักงานองค์กรปกครองส่วนท้องถิ่น เพื่อให้ประชาชนทั่วไปทราบ วรรคท้ายข้อความใดๆ อันเกี่ยวกับความปลอดภัยหรือประโยชน์สำคัญขององค์กรปกครองส่วนท้องถิ่นผู้บริหารท้องถิ่นหรือสมาชิกสภาท้องถิ่นไม่น้อยกว่าหนึ่งในสามของสมาชิกสภาท้องถิ่นทั้งหมดเท่าที่มีอยู่อาจเสนอญัตติด้วยวาจาขอมิให้โฆษณา ถ้าที่ประชุมสภาท้องถิ่นมีมติเห็นชอบก็ให้เป็นไปตามที่ร้องขอ ซึ่งจากการตรวจสอบเอกสารการประชุมสภา สมัยวิสามัญ สมัยที่ 3 ประจำปี พ.ศ.2567 ครั้งที่ 1 เมื่อวันที่ 27 กันยายน 2567 เวลา 09.30 น. การประชุมในครั้งนั้นมีผู้มาประชุมทั้งหมด 13 ท่านรวมท่านเลขานุการสภาด้วยน่ะครับ จึงเรียนมาเพื่อให้สมาชิกสภาได้พิจารณาและรับรองรายงานการประชุมต่อไปครับ เรียนเชิญครับ
ประธานสภา	ครับ รายละเอียดก็อยู่ในมือท่านสมาชิกเรียบร้อยแล้วน่ะครับ ท่านสมาชิกท่านใดจะขอแก้ไขตรงไหน เชิญครับ
ไพจิตร ฉิมรักษ์	เรียนประธานสภา สมาชิกสภาทุกท่าน ผมนายไพจิตร ฉิมรักษ์ สมาชิกสภาเขตเลือกตั้งที่ 1 มีอยู่หัวข้อหนึ่งครับที่ผมอภิปรายคำว่าเพราะเป็นเพรา อยู่ครับ หน้า 15 ครับ
ประธานสภา	ครับก็แก้ไขด้วยน่ะครับ มีสมาชิกท่านอื่นอีกไหมครับ ถ้าไม่มีขอมติน่ะครับ สมาชิกท่านใดมีมติรับรองรายงานการประชุมสภาเทศบาลตำบลหนองพ้อ สมัยวิสามัญสมัยที่ 3 ประจำปี พ.ศ.2567 ครั้งที่ 1 เมื่อวันที่ 27 กันยายน 2567 โปรดยกมือครับ
มติที่ประชุม	รับรองรายงานการประชุมสภาเทศบาล สมัยวิสามัญ สมัยที่ 3 ประจำปี พ.ศ.2567 ครั้งที่ 1 เป็นเอกฉันท์
ระเบียบวาระที่ 3		เรื่องกระทู้ถาม
-ไม่มี
ระเบียบวาระที่ 4			เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ
					-ไม่มี
ระเบียบวาระที่ 5			เรื่องที่เสนอใหม่
5.1 ญัตติเลือกเลขานุการสภาเทศบาลตำบลหนองพ้อแทนตำแหน่งที่ว่าง
ประธานสภา	เชิญท่านเลขานุการสภาชั่วคราวครับ
เลขานุการสภาชั่วคราว	กรณีตามข้อ 15 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงฉบับที่ 3 พ.ศ.2565 ข้อ 15 (2) กรณีเลขานุการสภาท้องถิ่นให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลง ภายใต้ข้อบังคับ ข้อ 13 วิธีการเลือกเลขานุการสภาท้องถิ่น ให้นำความข้อ 8 มาบังคับใช้โดยอนุโลม เมื่อสภาท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราวพ้นจากตำแหน่งครับ ในส่วนวิธีการเลือก ข้อ 8 โดยสรุปคือ ให้มีการเสนอรายชื่อ จำนวน 1 ท่าน มีผู้รับรอง 2 ท่าน ต่อจากนั้นถ้าหากไม่มีการเสนอชื่อเพิ่มเติม มีการเสนอชื่อท่านเดียว ก็ให้ถือว่า     ผู้นั้นได้รับการคัดเลือก นี่คือระเบียบข้อกฎหมายที่เกี่ยวข้องกับการเลือกเลขานุการสภาเทศบาลตำบลหนองพ้อ จึงเรียนมาเพื่อให้ท่านสมาชิกสภาดำเนินการต่อไปครับ 
ประธานสภา	เชิญท่านสมาชิกเสนอชื่อ เชิญครับ

สมเกียรติ  เกื้อชู	เรียนประธานสภาที่เคารพ กระผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 กระผมขอเสนอ นายจำนงค์  ยศชู หัวหน้าสำนักปลัดเทศบาล เป็นเลขานุการสภาเทศบาลตำบลหนองพ้อ ครับ ขอผู้รับรองด้วยครับ
ประธานสภา	ผู้รับรอง  จำนวน  2  ท่าน
	-นายศุภชัย  ชูเนียม
	-นายบุญเลิศ  สงคง
ประธานสภา	ครับมีท่านอื่นจะเสนอบุคคลอื่นอีกไหมครับ ไม่มีน่ะครับ ถ้าไม่มีก็ถือว่าบุคคลผู้นั้นได้รับเลือกตามข้อ 14 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง ฉบับที่ 3 พ.ศ.2565 ขอเชิญเลขานุการสภา ขอบคุณท่านสมาชิกหน่อยครับ
เลขานุการสภา	เรียนท่านประธานสภา และสมาชิกสภาทุกท่านครับ ก็ขอบคุณท่านสมาชิกทุกท่านน่ะครับ เป็นครั้งแรกน่ะครับที่จริงทำงานมาหลายที่แล้ว แต่ว่าเลขานุการสภาส่วนมากจะเป็นปลัดเทศบาล ตอนเช้าผมก็เพิ่งทราบ เมื่อสักครู่ขรุขระผิดพลาดเล็กน้อย ขออภัยท่านสมาชิกด้วยครับ มีการประชุมคราวหน้าก็ต้องเตรียมตัวให้ดีกว่านี้ ก็เกรงใจท่านสมาชิกด้วย ใจจริงของผมจริงๆ ก็อยากช่วยมีอะไรให้ช่วยเพื่ออำนวยความสะดวกให้งานคล่องตัวก็ยินดีครับ ขอบคุณครับ ต่อไปก็ขอเชิญท่านประธานสภาดำเนินการไปตามระเบียบวาระการประชุมครับ
ประธานสภา	5.2 ญัตติรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลหนองพ้อ ประจำปีงบประมาณ พ.ศ.2567 เชิญผู้เสนอญัตติครับ
นายกเทศมนตรี	เรียนประธานสภาเทศบาลตำบลหนองพ้อ เพื่อนสมาชิกสภาเทศบาล   ผู้ทรงเกียรติทุกท่าน ข้าราชการ ผู้เข้าร่วมประชุม กระผมนายไตรศักดิ์  รักใหม่ นายกเทศมนตรีตำบลหนองพ้อ ขอเสนอญัตติรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลหนองพ้อ ประจำปีงบประมาณ พ.ศ.2567 โดยมีหลักการและเหตุผลดังนี้
				หลักการ
	ตามพระราชบัญญัติเทศบาล พ.ศ.2496 และที่แก้ไขเพิ่มเติมถึงฉบับที่ 14 พ.ศ.2562 มาตรา 48 ทศ วรรค 6 ได้กำหนดให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำปีทุกปี คำแถลงนโยบายของนายกเทศมนตรีและรายงานผลการปฏิบัติงานให้ประกาศไว้โดยเปิดเผยที่สำนักงานเทศบาลด้วย
					เหตุผล
	เพื่อปฏิบัติตามมาตรา 48 ทศ แห่งพระราชบัญญัติดังกล่าว กระผม นายไตรศักดิ์ รักใหม่ ได้บริหารเทศบาลตำบลหนองพ้อ ตามนโยบายที่ได้แถลงต่อสภาเทศบาลตำบลหนองพ้อ เมื่อวันที่ 17 พฤษภาคม 2564 กระผมจึงขอนำเรียนรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลหนองพ้อ ประจำปีงบประมาณ พ.ศ.2567 ซึ่งได้กำหนดนโยบายการบริหารราชการไว้ตามกรอบแนวทางในการพัฒนา จำนวน 9  ด้าน
	บัดนี้ ข้าพเจ้านายกเทศมนตรีตำบลหนองพ้อ ได้รวบรวมจัดทำรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบล    หนองพ้อ ประจำปีงบประมาณ พ.ศ.2567 เสร็จเป็นที่เรียบร้อยแล้ว รายละเอียดปรากฏตามสิ่งที่ส่งมาด้วย นายไตรศักดิ์  รักใหม่ นายกเทศมนตรีตำบลหนองพ้อ
ประธานสภา	ครับรายละเอียดเอกสารอยู่ในมือท่านสมาชิกแล้วน่ะครับ
ระเบียบวาระที่ 6		เรื่องอื่นๆ 
ประธานสภา		เชิญท่านสมาชิกครับ เชิญท่านทวี  แสงปาน
ทวี  แสงปาน	เรียนประธานสภา สมาชิกผู้ทรงเกียรติ ผู้บริหาร ข้าราชการทุกท่าน ผมขอฝากเรื่องที่ชาวบ้านฝากมาครับ วันก่อนไปงานศพ มีชาวบ้านฝากมาว่าจากบ้านอดีตผู้ใหญ่จำแนก หมู่ที่ 3 ไปถึงที่บ้านนายสมศักดิ์ ตรงนั้นยังไม่มีดวงไฟ ผมได้ไปตรวจสอบแล้วยังไม่มีไฟจริงๆ แจ้งเจ้าหน้าที่เทศบาลแล้ว นายช่างก็จะออกไปสำรวจและเดินสายไฟให้ เมื่อก่อนชาวบ้านใช้หม้อไฟเองน่ะครับเขาว่าจ่ายค่าไฟมากก็เลยขอให้เทศบาลไปติดตั้งไฟสาธารณะให้น่ะครับ นอกจากเรื่องชาวบ้านเดือดร้อนแล้วน่ะครับ เรื่องอื่นๆที่ท่านสมาชิกบางท่านยังไม่เข้าใจระเบียบของเทศบาล บางทีไปพูดคุยให้ผู้อื่นฟังเข้าใจ แต่ผู้ฟังบางทีไม่รู้เรื่อง ก็เลยขยายออกไปกว้าง ตรงนี้ถ้าว่าท่านใดไปแปลข่าวสาร ถ้ามาพูดในสภา เพื่อนสมาชิกได้รู้มันผิดครับ ระเบียบในการจัดสรรงบประมาณในแต่ละโครงการ ถ้าสมาชิกท่านใดสงสัยว่าโครงการหนึ่งโครงการสองโครงการสาม มันขัดระเบียบ ข้อบังคับ ท่านสามารถแก้ไขได้ มาแก้ตรงนี้น่ะครับ ไม่ใช่แก้ที่อื่นน่ะครับ ท่านสมาชิกเองก็มีความสามารถหลายคนที่รู้กฎหมายน่ะครับ ขอฝากท่านสมาชิกที่รู้ระเบียบกฎหมาย สามารถแนะนำท่านนายกได้น่ะครับ บางทีท่านนายกเองอาจจะรู้ไม่หมดเรื่องกฎหมาย เรามาแก้ไขกันได้ตรงนี้น่ะครับ ไม่ต้องไปพูดที่ทำให้ภาพเทศบาลไม่สวย น่ะครับ ขอฝากแค่นี้ครับ ขอบคุณครับ
ประธานสภา	เชิญท่านสมาชิกท่านต่อไปครับ เชิญท่านสมเกียรติ  เกื้อชู ครับ
สมเกียรติ  เกื้อชู	เรียนท่านประธานสภาที่เคารพ กระผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 ครับ ผมขอปรึกษาท่านประธานสภาครับ ถนนสายควนขนุน-ทุ่งลาน ครับ ผมเข้าใจว่าเป็นเขตรับผิดชอบของ อบจ.ครับ แต่ผมขอหารือท่านประธาน ช่วงนี้ก็ใกล้ปีใหม่แล้วครับ เราจะทำยังไงได้บ้างถนนเป็นหลุมเป็นบ่อครับ ทางเทศบาลมีอะไรจะดำเนินการก่อนได้ไหม อีกอย่างไม่กี่วันก็จะถึงปีใหม่แล้ว ผมขอฝากถึงหญ้าข้างทางที่ถนนสายหลักทุกๆสายของเทศบาลตำบลหนองพ้อครับ ขอฝากฝ่ายบริหารให้พนักงานใช้เครื่องตัดหญ้าที่ถนนสายหลักครับ ไม่ใช่ถนนในทุ่งนาครับ ขอบคุณครับ
ประธานสภา	เรื่องถนนสายควนขนุน-ทุ่งลาน ก็ได้ปรึกษาหารือเพื่อบรรเทา แก้ไขปัญหาเบื้องต้นก่อน ช่างพันก็บอกว่าให้ติดต่อ อบจ. น่ะครับ อยู่ในเขตรับผิดชอบของเรา ในฐานะเจ้าของบ้าน เราต้องดูแลก่อนเบื้องต้นน่ะครับ แก้ไขได้แค่ไหนก็เอาแค่นั้น เรื่องแล้วเสร็จว่ามันจะออกมารูปแบบไหน แต่เราต้องแก้ไขน่ะครับ เพราะตอนนี้ชาวบ้านได้รับความเดือดร้อนมีได้รับอุบัติเหตุสามราย รายแรกแขนหัก รายที่สองก็ส่งโรงพยาบาลครับ รายที่สามก็เจ็บไม่น้อยเหมือนกัน ฝากให้ฝ่ายบริหารช่วยดูแลด้วยน่ะครับ เชิญท่านสมาชิกท่านต่อไปครับ เชิญท่านนายกชี้แจงเกี่ยวกับการแก้ไขตรงนี้หน่อยครับ
นายกเทศมนตรี	เรียนประธานสภาเทศบาลตำบลหนองพ้อที่เคารพ สมาชิกสภาผู้ทรงเกียรติ  พี่น้องข้าราชการ และฝ่ายบริหาร ครับในส่วนของถนนสาย  ควนขนุน - ทุ่งลาน จริงๆแล้ว ตามที่ทุกท่านทราบน่ะครับก็คือมันเป็นถนนในความรับผิดชอบขององค์การบริหารส่วนจังหวัดพัทลุง แล้วที่นี้ทางเทศบาลตำบลหนองพ้อก็ไม่ได้นิ่งนอนใจน่ะครับ เมื่อวานซืนรองสมศักดิ์ เกตุด้วง ได้เจอกับ สจ.สนิท เรืองเพชร ที่งานศพ วัดสุนทราวาส ผมเองก็ได้นั่งอยู่ด้วย แล้ววันนี้ท่าน สจ.สนิท  เรืองเพชร ก็ได้ส่งพนักงานกองช่างขององค์การบริหารส่วนจังหวัดพัทลุงที่อยู่ส่วนหน้า เขตที่ 2 น่ะครับ ทีนี้ถ้าเราดูสภาพภูมิอากาศมันจะไม่เอื้ออำนวยในการวางยางมะตอยน่ะครับเพราะว่ายางมะตอยต้องการความร้อนน่ะครับถึงจะยึดถนนได้ แล้วทีนี้เราก็ได้บอกกองช่างของ อบจ.ไปแล้วว่าให้ทำเท่าที่จะช่วยชาวบ้านให้เร็วที่สุดก่อนครับ เสร็จแล้วเมื่อพูดถึงถนนสายควนขนุน - ทุ่งลาน เมื่อเดือนที่แล้ว สภาองค์การบริหารส่วนจังหวัดพัทลุงได้อนุมัติงบประมาณในการก่อสร้างถนนสายควนขนุน-ทุ่งลาน ตั้งแต่ศาลาประชาคมมาถึงควนบกน่ะครับ งบประมาณ สิบล้านหกแสนบาท ตอนนี้อยู่ในกระบวนการจัดซื้อจัดจ้างของพัสดุขององค์การบริหารส่วนจังหวัดพัทลุงน่ะครับ ก็หลังจากนี้ก็คงจะได้โครงการที่ช่วยชาวบ้านได้อย่างยั่งยืน อันนี้ก็เป็นการแก้ปัญหาที่ชาวบ้านเดือดร้อนก่อน อีกเส้นหนึ่งที่อยู่ในกระบวนการขั้นตอนของพัสดุก็คือเงินอุดหนุนเฉพาะกิจสาย หอประชุมควนบก - ใสหลวง น่ะครับ เมื่อวันที่ 9 ธันวาคม เป็นการเสนอราคาของผู้รับจ้างน่ะครับหลังจากนั้นจะเป็นการประกาศผลผู้ชนะประมาณวันที่ 25 ธันวาคม แล้วก็มีระเบียบการอุทธรณ์ของระบบทางราชการประมาณ 7 วัน ผู้รับจ้างจะเข้ามาเซ็นสัญญาเมื่อครบอุทธรณ์  7 วัน ก็คือประมาณวันที่ 7 มกราคม สาเหตุที่ช้าเพราะว่ามันมีวันหยุดเยอะ วันหยุดราชการเขาจะไม่นับ หลังจากวันที่ 7 มกราคม คงจะได้ดำเนินการก่อสร้างสายหอประชุมควนบก - ใสหลวง เป็นคอนกรีต    น่ะครับ พร้อมระบบไฟฟ้าแสงสว่าง และก็อีกเส้นหนึ่งน่ะครับ ที่เป็นเส้นหลักในการสัญจร ซึ่งผ่านสภาเทศบาลตำบลหนองพ้อแล้วน่ะครับก็คือสายเทศบาลตำบลควนขนุน - ชมทุ่ง หมู่ที่ 5 งบประมาณ หนึ่งล้านสามแสนบาท อันนี้ก็ได้ผู้รับจ้างเป็นที่เรียบร้อยแล้วน่ะครับ ซึ่งขณะที่ได้ผู้รับจ้างน่ะครับจะมีมรสุม อุทกภัย วาตภัย ทางผู้รับจ้างก็ได้ขอขยายเวลาน่ะครับ เนื่องจากสภาพภูมิอากาศไม่อำนวยน่ะครับ ก็คงจะแล้วเสร็จก่อนพวกเราหมดวาระกัน แล้วก็ที่ชาวบ้านต้องการมากที่สุดน่ะครับ ก็คือหมู่ที่ 6 กับหมู่ที่ 7 ในส่วนของงานขุดเจาะบ่อบาดาล กรณีหมู่ที่ 7 และของหมู่ที่ 6 ขณะนี้ทางกองช่างได้ดำเนินการเสนอเรื่องขึ้นมาเป็นที่เรียบร้อยแล้ว มีการประมาณการราคาเรียบร้อยแล้ว คงจะมีการดำเนินการหลังจากนี้ถัดไป แล้วก็มีของหมู่ที่ 7 น่ะครับขยายถนนหมู่ที่ 7 น่ะครับ ที่หน้าสาคูต้น ตรงนั้นจากสามเมตรเป็นสี่เมตร อันนี้ก็อยากจะชี้แจงว่าทางเทศบาลไม่ได้ทำถนนทีละซีกน่ะครับ แต่สามเมตรมันมีมาก่อนแล้วน่ะครับ แต่ขยายเพื่อรองรับนักท่องเที่ยวและก็รถราต่างๆที่นำนิสิต นักศึกษาเข้ามาชม ก็ขอบคุณท่านสมาชิกทุกท่านน่ะครับที่สนับสนุน โครงการต่างๆให้กับพี่น้องในเขตเทศบาลตำบล    หนองพ้อ ขอบคุณมากครับ สวัสดีครับ
ประธานสภา	ครับเชิญท่านสมาชิกท่านต่อไปครับ เชิญท่านทวี แสงปาน ครับ
ทวี แสงปาน	เรียนท่านประธานสภาที่เคารพ สมาชิกผู้ทรงเกียรติ ผู้บริหาร ข้าราชการ ครับ ผมขอบคุณท่านสมาชิกทุกท่านครับ ถนนของหมู่ที่ 1 น่ะครับ สายหอประชุมควนบก - ใสหลวง ก่อนที่จะผ่านโครงการนี้ครับ มีคนพูดว่าถนนสายนี้ไม่ได้ทำ บางคนพูดว่าเป็นถนนของ อบจ. ไม่ใช่น่ะครับ อันนี้เป็นงบอุดหนุนเฉพาะกิจน่ะครับ ฝากท่านสมาชิกบอกต่อๆกันไปด้วยน่ะครับ ว่าถนนสายนี้น่ะครับสมาชิกทุกคนทั้งสองเขตก็เห็นด้วยในการก่อสร้างเป็นถนนเส้นหลักมีไฟสว่างน่ะครับ ได้รับงบประมาณเยอะ แปดล้านกว่าบาทพร้อมไฟสว่างจำนวน 50 ต้น ผมคิดคร่าวๆน่ะครับ ตามกระแสที่เข้าหูบางคนว่าไม่ได้ทำเพราะงบประมาณมันมาก ขอฝากกับคนที่พูดน่ะครับอย่าพูดลอยๆ เผื่อชาวบ้านลังเล บางคนเข้าใจ บางคนไม่เข้าใจ แต่ส่วนมากคนที่พูดมักจะพูดกับคนที่ไม่เข้าใจน่ะครับ แค่นี้ครับ ขอบคุณครับ


ประธานสภา	เชิญท่านสมาชิกท่านต่อไปครับ ถ้าไม่มีแล้ว ผมขอปิดการประชุมครับ
ปิดการประชุม  เวลา 10.16 น.	

